Проект

**МИНИСТЕРСТВО НА РЕГИОНАЛНОТО РАЗВИТИЕ**

**И БЛАГОУСТРОЙСТВОТО**

**Наредба за изменение и допълнение на** **Наредба № РД-02-20-2 от 2017 г. за планиране и проектиране на комуникационно-транспортната система на урбанизираните територии**

(обн., ДВ, бр. 7 от 2018 г.; попр., бр. 15 от 2018 г.; изм. и доп., бр. 98 от 2018 г.)

**§ 1.** В чл. 3, т. 3, думите „Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания (ДВ, бр. 51 от 2009 г.)“ се заменя с „Наредба № РД-02-20-2 от 2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията (ДВ, бр. 12 от 2021 г.)“.

**§ 2.** В чл. 4, ал. 2 след думите „нейните елементи се“ се добавят „планират и“.

**§ 3.** В чл. 13, ал. 1, т. 1думите „т.ч. и хора с увреждания“ се заличават.

**§ 4.** В чл. 34 се правят следните изменения:

1. В ал. 1, т. 1 думите „по-правило“ се заменят с „предимно“.

2. Алинея 2 се изменя така:

„(2)За опазване на живота и здравето на децата в жилищните зони, в непосредствена близост до институции от системата на предучилищното и училищното образование, до центрове за подкрепа за личностно развитие, до спортните площадки и площадките за игра, в участъци от обслужващите улици се предвиждат транспортно обезопасени пешеходни и велосипедни трасета, достъпни тротоари за хора с намалена подвижност, пешеходни острови, изпъкнали изкуствени напречни неравности на уличните платна, повдигнати кръстовища, повдигнати пешеходни пътеки, зигзагообразно движение и др. Тези трасета не се пресичат на едно ниво с трасетата на първостепенната улична мрежа. Когато няма възможност, пресичане се допуска при осигуряване на безопасно преминаване с осигурена достъпност за хора с намалена подвижност съгласно изискванията на Наредба № РД-02-20-2 от 2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията”.

**§ 5.** В чл. 38, ал. 2, изречение второ, думите „велосипедния транспорт“ се заменят с „велосипедното движение“.

**§ 6.** В чл. 41 се правят следните изменения и допълнения:

1. В ал. 1, т. 1 се изменя така:

„1. улици от уличната мрежа при условията на колона № 8 „Паркиране“ от приложение № 2 към чл. 18“.

1. В ал. 2 се създава т. 4:

„4. комбинирани“.

**§ 7.** Създава се чл. 41а:

„Чл. 41а. (1) В урегулираните поземлени имоти необходимите места за паркиране и гариране на моторни превозни средства (МПС) се предвиждат:

1. върху свободната дворна площ чрез:

а) гаражи;

б) места за паркиране или външни (наземни или подземни) автоматизирани паркинг системи (АПС) със зависимо или независимо ползване.

1. в сгради чрез:

а) паркинг - гаражи с места за паркиране или вътрешни АПС със зависимо или независимо ползване;

б) автоматични гаражи;

(2) Определените в ал. 1, т. 1 места за паркиране и гариране на МПС се изпълняват при задължително спазване на минималните изисквания за озеленена дворна площ на имота.

(3) Когато паркирането се осигурява с АПС, изискването за осигурено паркиране на всеки обект се обезпечава с изграждането на АПС с независимо ползване.

(4) В нови сгради се изграждат АПС с независимо ползване. Изграждането на АПС със зависимо ползване се допуска само при оптимизиране на паркирането в собствен гараж или паркомясто, с оглед свободен достъп до автомобилите.

(5) За разполагането на външни АПС по ал. 1, т. 1, буква „б“ в имот с въведен в експлоатация строеж се издава виза за проектиране по реда на чл. 140, ал. 3 от ЗУТ на основание заявление на Възложителя с приложени към заявлението Декларация за съответствие със съществени изисквания съгласно Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО, техническо досие или техническа документация на български език от производителя или негов упълномощен представител съгласно чл. 5, ал. 1 на Наредба за съществените изисквания и оценяване съответствието на машините (ДВ., бр. 61 от 2008 г.), в следните случаи:

1. за наземни АПС, с нива за паркиране на и над терена и осигурено зависимо или независимо ползване.

2. за външни подземни АПС с едно ниво за паркиране на терена и до две нива разположени подземно, като се осигурява независимо ползване на всички нива.

(6) Допуска се местата за паркиране и гариране по ал. 1, т. 2, буква „а“ да са на две нива с осигурено зависимо или независимо ползване. Височината на паркинг-гаража в този случай се определя с инвестиционния проект на сградата в зависимост от вида на избраната АПС.

(7) При необходимост от повече нива по ал. 1, т. 2, буква „а“ за вътрешни АПС се представя технологичен проект.

(8) За обекти по ал. 1, т. 2, буква „б“ Възложителят определя и възлага фазите на проектиране и частите на инвестиционния проект.

(9) Монтирането/изграждането на АПС в заварени/изградени и въведени в експлоатация строежи (паркинги) се извършва по реда на чл. 147, ал. 1, т. 2 от ЗУТ въз основа на разрешение за строеж.

(10) Изграждането на АПС в нови сгради (паркинги/гаражи) се предвижда с инвестиционния проект на сградата и представлява неразделна част от строежa и издаденото разрешение за строеж, като АПС приемат категорията на строежа, съгласно чл. 137, ал. 1 от ЗУТ и подлежат на въвеждане в експлоатация по реда на чл. 177, ал. 2 или ал. 3 от ЗУТ.

(11) Собствениците на АПС /надземни или подземни/ със зависимо или независимо ползване, съгласно чл. 195, ал. 1 от ЗУТ са длъжни да ги поддържат в техническо състояние, отговарящо на основните изисквания към строежите по чл. 169, ал. 1 и ал. 3 от ЗУТ, както и да се грижат за тяхната цялост и правилна експлоатация, въз основа на сключен договор с производителя на АПС или негов упълномощен представител.

(12) Възстановяването на премахнати АПС (надземни или подземни) със зависимо или независимо ползване след въвеждането в експлоатация на строежите, следва да се извършва по реда на чл. 195 и чл. 196 от ЗУТ.“

**§ 8.** В чл. 42 се правят следните изменения и допълнения:

1. Досегашният текст става ал. 1;
2. Създават се ал. 2, 3, 4, 5, 6 и 7:

„(2) Необходимият брой на местата за паркиране и гариране по ал. 1 се проектират за леки автомобили - МПС от категория М1 съгласно чл. 149 от Закона за движението по пътищата (ЗДвП).

(3) Местата за паркиране и гариране на автомобилите по ал. 2 в паркинг-гаражите на сградите и в свободната дворна площ на урегулираните поземлени имоти се оразмеряват, съгласно колони № 2, 3, 5, 6 и 7 от таблица 1, приложение № 30.

(4) Светлите вътрешни размери на гараж за едно МПС по ал. 2, не могат да бъдат по-малки от 275 cm ширина и 550 cm дължина.

(5) Светлата височина на паркинг-гаражите и на гаражите е не по-малка от 240 cm, в т.ч. под елементите на техническите и инженерните инсталации и системи съгласно чл. 24, ал. 2 от Наредба № РД-02-20-2 от 2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията.

(6) По искане на възложителя местата за паркиране и гариране по ал. 1 могат да се проектират и за лекотоварни автомобили (МПС от категория N1), или за МПС от друга категория съгласно чл. 149 от ЗДвП, като изискванията по ал. 3 и ал. 4 се определят със заданието за проектиране.

(7) Подземните и надземните АПС се изграждат с параметрите, съгласно ал. 2, 3, 4, 5 и 6.“

**§ 9.** Чл. 50 се изменя така:

„Чл. 50 (1) От предвидените места за гариране и паркиране съгласно приложение № 5 в нови сгради за обществено обслужване и сгради със смесено предназначение, с повече от десет паркоместа, най-малко едно от всеки пет паркоместа се оборудва със зарядна точка за ЕПС. От предвидените зарядни точки:

1. една е с голяма мощност - с възможност за пренос на електроенергия към ЕПС с мощност по-голяма от 22 kW;
2. една е с мощност до 3,7 kW – с възможност за пренос на електроенергия към ЕПС от категория L съгласно чл. 149, ал. 1, т. 1 от ЗДвП;
3. останалите са с нормална мощност на точките - с възможност за пренос на електроенергия към ЕПС с мощност, по-малка от или равна на 22 kW, но по-голяма от 3,7 kW.

(2) От предвидените места за гариране и паркиране съгласно приложение № 5 при реконструкция, обновяване и основен ремонт на съществуващи сгради за обществено обслужване и сгради със смесено предназначение, с повече от десет паркоместа, най-малко едно от всеки пет паркоместа се оборудва със зарядна точка за ЕПС при условията на ал. 1.

(3) За най-малко едно от всеки пет паркоместа от предвидените места за гариране и паркиране съгласно приложение № 5 в нови сгради за обществено обслужване и сгради със смесено предназначение, с повече от десет паркоместа, се проектира тръбопроводна инфраструктура, за да се осигури възможност за инсталиране на по-късен етап на зарядни точки за ЕПС за случаите, в които паркингът се намира в сградата или в непосредствена физическа близост до нея. Местата с проектирана тръбопроводна инфраструктура са различни от местата по ал. 1.

(4) За най-малко едно от всеки пет паркоместа от предвидените места за гариране и паркиране съгласно приложение № 5 при реконструкция, обновяване и основен ремонт на съществуващи сгради за обществено обслужване и сгради със смесено предназначение, с повече от десет паркоместа, се проектира тръбопроводна инфраструктура, като местата с проектирана тръбопроводнаинфраструктура са различни от местата по ал. 2, за да се осигури възможност за инсталиране на по-късен етап на зарядни точки за ЕПС, когато:

а) паркингът се намира в сградата, а при реконструкцията, обновяването или основния ремонт строителните и монтажни работи (СМР) в обхвата на разрешението за строеж включват паркингът или електрическата инсталация на сградата; или

б) паркингът се намира в непосредствена физическа близост до сградата, а при реконструкцията, обновяването или основния ремонт СМР в обхвата на разрешението за строеж включват паркинга или електрическата мрежа на паркинга.

(5) Броят места за гариране и паркиране, които е необходимо да се оборудват със зарядни точки (колонки) за ЕПС или за които се предвижда тръбопроводна инфраструктура, се закръгляват към по-голямото цяло число.“

(6) За нови жилищни сгради с над десет паркоместа, както и при реконструкция, обновяване и основен ремонт на съществуващи жилищни сгради с повече от десет паркоместа, при предвиждане на места за ЕПС с оборудване за зарядна точка със заданието за проектиране на възложителя, делът на местата за ЕПС е 10 % от местата за паркиране и гариране, дадени в колона 3 на таблицата към приложение № 5.

(7) За всички предвидени места за гариране и паркиране съгласно приложение № 5 в нови жилищни сгради с повече от десет паркоместа се проектира тръбопроводна инфраструктура за да се осигури възможност за инсталиране на по-късен етап на зарядни точки за ЕПС за случаите, в които паркингът се намира в сградата или в непосредствена физическа близост до нея.

(8) За всички предвидени места за гариране и паркиране съгласно приложение № 5 при реконструкция, обновяване и основен ремонт на съществуващи жилищни сгради с повече от десет паркоместа се проектира тръбопроводна инфраструктура при условията на ал. 4, букви „а“ и „б“, за да се осигури възможност за инсталиране на по-късен етап на зарядни точки за ЕПС.

(9) Допуска се разпоредбите на ал. 2, ал. 4 и ал. 8 да не се изпълняват когато разходите за инсталиране на зарядни точки за ЕПС и за тръбопроводни инсталации надвишават 7 % от общите разходи на СМР за реконструкцията, обновяването или основния ремонт на сградата.“

**§ 10.** В чл. 59, ал. 2, т. 9,думите „в т.ч. за хора с увреждания“ се заличават.

**§ 11.** В чл. 88, ал. 3, думите „Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания (ДВ, бр. 51 от 2009 г.)“ се заменят с „Наредба № РД-02-20-2 от 2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията (ДВ, бр. 12 от 2021 г.) “.

**§ 12.** В чл. 90, ал. 2 думите „8000 А/h” се заменя с „8000 ЕЛА/h”.

**§ 13.** В чл. 102, ал. 1, думите „300 А/h” се заменя с „300 ЕЛА/h”.

**§ 14.** В чл. 128, думите „островните спирки“ се заменят със „спирковите острови“.

**§ 15.** В чл. 157 се правят следните изменения:

1. В ал. 2, изречение първо става:

„Зарядните точки за ЕПС с нормална мощност за променлив ток (AC) се оборудват за целите на оперативната съвместимост най-малкото с открити контакти или конектори тип 2 за превозни средства съгласно БДС EN 62196-2. „Щепселни съединения, съединители и входни устройства за пътни превозни средства. Кондуктивно зареждане на електрически пътни превозни средства. Част 2: Изисквания към размерите за съвместимост и взаимозаменяемост на приспособления за контактни щифтове и контактни гнезда, захранвани с променливо напрежение.“.“

2. Алинея 3 се изменя така:

„(3) Зарядните точки за ЕПС с голяма мощност за променлив ток (AC) се оборудват, за целите на оперативната съвместимост най-малкото с конектори тип 2 съгласно БДС EN 62196-2.“

3. Алинея 4 се изменя така:

„(4) Зарядните точки за ЕПС с голяма мощност за постоянен ток (DC)се оборудват за целите на оперативната съвместимост най-малкото с комбинирани зарядни системи "Combo 2" съгласно БДС EN 62196-3 „Щепселни съединения, съединители и входни устройства за пътни превозни средства. Кондуктивно зареждане на електрически пътни превозни средства. Част 3: Съвместимост на размерите и изисквания за взаимозаменяемост на щифта и контактното гнездо на съединители за пътни превозни средства при захранване с постоянно напрежение и комбинирано захранване с променливо напрежение/постоянно напрежение“.“

4. Алинея 5 се изменя така:

„(5) Допуска се зарядните точки да бъдат оборудвани и с други конектори, предоставящи различна функционалност, изпълнени по стандартите, позовани в ал. 3 и 4.“

5. Създава се алинея 6:

„(6) Зарядните точки за ЕПС от категория L с мощност до 3,7 kW се оборудват за целите на оперативната съвместимост с поне едно от следните устройства:

1. щепселни кутии или съединители за превозни средства тип 3А, съгласно БДС EN 62196-2“;

2. щепселни кутии за зареждане в режим 1 и режим 2 съгласно IEC 60884-1:2002 с изменения от 2006 г. и 2013 г. „Plugs and stocket – outlets for household and similar purposes – Part 1: General requirements“ .“.

**§ 16.** Създава се чл. 159:

„Чл. 159. (1) Електрозарядните станции (зарядни точки) за електрически автобуси (електробуси), като съоръжения за обслужване на транспорта се предвиждат съгласно изискванията на чл. 53, ал. 2.

(2) Зарядните точки за електробуси за целите на оперативната съвместимост се оборудват както следва:

1. зарядните точки с нормална и голяма мощност за променлив ток (АС) се оборудват най-малкото със съединители от тип 2 съгласно изискванията на БДС EN 62196-2;

2. зарядните точки с голяма мощност за постоянен ток (DC), се оборудват най-малко със съединители на комбинираната зарядна система „Combo 2“, съгласно изискванията на БДС EN 62196-3;

3. автоматизираното устройство с контактен интерфейс за кондуктивното зареждане на електробуси в режим 4, монтирано на инфраструктурата и свързващо се към страната или на покрива на превозното средство – да бъде оборудвано с механичен и електрически интерфейс, съгласно изискванията на БДС EN 50696 „Контактен интерфейс за автоматизирано устройство за свързване“.

**§ 17.** В § 2 от Допълнителните разпоредби се правят следните изменения и допълнения:

1. В т. 17 думите „Наредба № 4 от 2009 г. за проектиране, изграждане и поддържане на строежите в съответствие с изискванията за достъпна среда на населението, включително за хората с увреждания“ се заменят с „Наредба № РД-02-20-2 от 2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията“.

2. Създават се т. 19-22:

„19. „Автоматизирани паркинг системи“ са съоръжения, предназначени за паркиране на повече от едно моторно превозно средство във вертикално отношение, работещи чрез механично задвижване, без присъствие на водача в МПС.

20. „Автоматични гаражи“ са гаражи без движение на хора, в които моторните превозни средства се транспортират от входа на гаража до местата за паркиране и от там до изхода с механични транспортни инсталации, съгласно § 1, т. 6 от допълнителните разпоредби на Наредба № Iз-1971 от 2009 г. за строително-технически правила и норми за осигуряване на безопасност при пожар.

21. „Независимо ползване (паркиране)“ е начин на ползване на АПС, при който всеки водач на МПС може самостоятелно да паркира или потегли, независимо от заетостта на системата.

22. „Зависимо ползване (паркиране)“ е начин на ползване на АПС, при който водач на МПС самостоятелно паркира и потегля само на първо ниво. За достъп до автомобила на второ ниво, водачът е обвързан със заетостта на системата на първото ниво.

**§ 18.** В приложение № 5 към чл. 42 и чл. 50, ал. 1 и 3 се правят следните изменения и допълнения:

1. Наименованието се изменя така:

„Приложение № 5 към чл. 42 и чл. 50“

1. Колона 5 се отменя.
2. Точки 2 и 3 се изменят така:

|  |  |  |  |
| --- | --- | --- | --- |
| 2. | Сгради за общежития с жилищни помещения | 1 бр. на 3 жилищни помещения | - |
| 3. | Сгради за общежития с жилищни единици | 1 бр. на самостоятелна жилищна единица | - |
|  |  |  |  |

1. Създава се т. 22а:

|  |  |  |  |
| --- | --- | --- | --- |
| 22а | Сгради за апартаментни хотели | 1 бр. на апартамент | - |

1. В забележките към приложение № 5 се правят следните изменения:

а) Точка 2 се изменя така:

„2. Допълнителният брой места за посетители от колона 4 се определят в проценти от местата за паркиране и гариране, дадени в колона 3.“

б) Точки 4 и 5 се отменят.

**§ 19.** В приложение № 6 към чл. 60, таблица 2, колона първа, ред втори, думите „Детски площадки“ се заменят с „Площадки за игра“.

**§ 20.** В приложение № 12 към чл. 70, ал. 4 и ал. 5, т. 4 се правят следните допълнения:

1. Във фигура 1, в наименованието, след думите „прав ъгъл“ се добавя „(90º = 100 gon)“;
2. Във фигура 2, наименованието се изменя така: „Стойки под ъгъл (45º = 50 gon) към стена“.

**§ 21.** В приложение № 18 към чл. 87, ал. 1, таблица 4, ред втори, колона втора, текстът се изменя така „При разлика в нивото по-голяма от 2,00 m или повече от 15 стъпала следва да бъде предвидена междинна площадка с минимална ширина от 1,35 m“.

**§ 22.** В приложение № 22 към чл. 95, ал. 3 и чл. 119, таблица 1, ред пети, колона четвърта, досегашният текст се изменя така: „Събирателни и обслужващи улици със слаб транспортен поток, като се намалява височината на бордюра в местата за пресичане за пешеходци и велосипедисти“.

**§ 23.** В приложение № 29 към чл. 115, чл. 116, чл. 117, чл. 118, ал. 2 и чл. 126, ал. 4, таблица 1 се правят следните изменения и допълнения:

1. В ред втори, колона втора, наименованието се изменя така „Допустима скорост V доп“,;
2. В ред втори, колона осма, текстът накрая се допълва със запетая и мерна единица „(m)“.

**§ 24.** В приложение № 30 към чл. 120, ал. 2 и чл. 121, ал. 3, таблица 1 се правят следните изменения и допълнения:

1. Наименованието на приложението се допълва с „чл. 42, ал. 3“;
2. В ред втори, колона шеста, съществуващото обозначение се допълва с мерна единица „(m)“.

**Преходни и Заключителни разпоредби**

**§ 25.** (1) Започналите производства по одобряване на инвестиционен проект и издаване на разрешение за строеж се довършват по досегашния ред.

(2) За започнато производство по одобряване на инвестиционен проект и издаване на разрешение за строеж се счита датата на подаване на писмено заявление за одобряване на инвестиционния проект от компетентния орган.

**§26.** Наредбата влиза в сила от 1 юни 2022 г., с изключение на § 16, който влиза в сила от 26 септември 2023 г.

**МИНИСТЪР НА**

**РЕГИОНАЛНОТО РАЗВИТИЕ**

**И БЛАГОУСТРОЙСТВОТО:**

**ВИОЛЕТА КОМИТОВА**